
Részkisülés minták 3D modellezése és vizsgálata

Kulcsszavak: nagyfeszültség; részleges kisülés; szigetelésdiagnosztika; 3D modellezés
Az egyre növekvő villamosenergia igény folyamatos kihívásokat támaszt a villamosenergia-rendszer üzemeltetésében és korszerűsítésében. Egyre jobb és olcsóbb szigetelőkre van szükség a villamos berendezésekben és kábelhálózatokon. Ezek kifejlesztésében jelentős szerepet vállal a villamos méretezés során a szigetelésdiagnosztika. Ezen a területen megjelenő, egyre korszerűbb technológiák állnak rendelkezésünkre, mind az anyagtudományban, mind gyártástechnológiában. A 3D nyomtatás széles körű elterjedésével lehetőség nyílt eddig nehezen vagy egyáltalán nem modellezhető meghibásodásokat reprezentáló minták készítésére. Ezekkel a mintákkal új szemszögből vizsgálhatjuk meg egyes berendezéseinkben lezajló folyamatokat, többek között a nemvárt részkisülési jelenségeket.
Dolgozatom témája a nagyfeszültségű berendezésekben is kialakuló részkisülések vizsgálata. Elsődleges célom nagyfeszültségű berendezések gyártása során beépített részkisülés detektorok kalibrációjára szolgáló részkisülés minták tervezésének megalapozása.



